L 132/12
RO
Jurnalul Oficial al Uniunii Europene
6.5.2022
(21)
În plus, Statele Unite au notificat Comisiei apariția unui focar de gripă aviară înalt patogenă la păsări de curte.
Focarul este situat în statul Minnesota, Statele Unite, și a fost confirmat la 23 aprilie 2022 prin analize de laborator (RT-PCR).
(22)
În plus, Statele Unite au notificat Comisiei apariția unui focar de gripă aviară înalt patogenă la păsări de curte.
Focarul este situat în statul Utah, Statele Unite, și a fost confirmat la 25 aprilie 2022 prin analize de laborator (RT-PCR).
(23)
În plus, Statele Unite ale Americii au notificat Comisiei apariția a două focare de gripă aviară înalt patogenă la păsări de curte: unul se află în statul Dakota de Nord, Statele Unite ale Americii, iar celălalt în statul Pennsylvania, Statele Unite.
Ambele au fost confirmate la 26 aprilie 2022 prin analize de laborator (RT-PCR).
(24)
Autoritățile veterinare din Canada, Regatul Unit și din Statele Unite au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(25)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de material germinativ provenit de la păsări de curte și de carne proaspătă de păsări de curte și de vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(26)
În plus, Regatul Unit a transmis informații actualizate cu privire la situația epidemiologică de pe teritoriul său în ceea ce privește cincisprezece focare de HPAI confirmate în unitățile avicole.
Regatul Unit a transmis și măsurile pe care le-a luat pentru a preveni răspândirea în continuare a bolii respective.
În special, în urma apariției acestui focar de HPAI, Regatul Unit a pus în aplicare o politică de depopulare totală pentru a menține sub control și a limita răspândirea bolii respective.
În plus, Regatul Unit a finalizat măsurile necesare de curățare și dezinfectare în urma punerii în aplicare a politicii de depopulare totală a exploatațiilor avicole de pe teritoriul său în care au fost constatate cazuri de infecții.
(27)
Comisia a evaluat informațiile transmise de Regatul Unit și a concluzionat că cele cincisprezece focare de HPAI din unitățile avicole pentru care Regatul Unit a transmis informații actualizate au fost eliminate și că nu mai există niciun risc asociat introducerii în Uniune a produselor avicole din zonele din Regatul Unit din care introducerea în Uniune a produselor avicole a fost suspendată din cauza acestor focare.
(28)
Regulamentul de punere în aplicare (UE) 2022/649 al Comisiei (4) a modificat rândurile referitoare la zona GB-2.44 din rubrica referitoare la Regatul Unit din anexa V și din anexa XV la Regulamentul de punere în aplicare (UE) 2021/404.
Deoarece a fost detectată o eroare, este necesar ca rândurile pentru zona GB-2.44 să fie rectificate în consecință.
Este necesar care respectiva rectificare se aplice de la data aplicării Regulamentului de punere în aplicare (UE) 2022/649,
(29)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate în consecință.
(30)
Având în vedere situația epidemiologică actuală din Canada, Regatul Unit și Statele Unite în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările Regulamentului de punere în aplicare (UE) 2021/404 care urmează să fie efectuate prin prezentul regulament să intre în vigoare în regim de urgență.
(31)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
(4) Regulamentul de punere în aplicare (UE) 2022/649 al Comisiei din 20 aprilie 2022 de modificare a anexelor V și XIV la Regulamentul de punere în aplicare (UE) 2021/404 în ceea ce privește rubricile referitoare la Canada, Regatul Unit și Statele Unite din listele conținând țările terțe autorizate pentru introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene (JO L 119, 21.4.2022, p. 5).